# Renat Nelli

Renat Nelli o René Nelli(Carcassona, 20 de febrer de 1906 – 11 de març de 1982) fou un poeta, filòsof, historiador i escriptor occità, que es feu famós per la seva contribució als estudis de la cultura occitana i particularment del catarisme.
Durant la França de Vichy col·laborà amb la Resistència i el 1945 fou un dels fundadors de l'Institut d'Estudis Occitans, participà amb Joë Bousquet en la redacció del número especial dels "Cahiers du Sud", dedicat a Le génie d'oc et l'homme méditerranéen (1943), on hom troba les tres direccions de la seva obra: edició i traducció de poetes occitans medievals, poemes personals —pròxims a Paul Valéry— i tasca crítica (Fragment d'une métaphysique d'oc).
Paral·lelament, va investigar i va escriure nombroses obres i estudis sobre heretgies de l'Edat mitjana al Miègjorn o Midi i sobre el catarisme, contrastant literatura especulativa i sensacionalista escrita fins al moment que perjudicava els estudis rigorosos sobre aquest aspecte social i històric. Com per a Fernand Niel o d'altres investigadors sobre aquesta temàtica, va ser fonamental la seva relació amb Déodat Roché.
També va fundar, l'any 1981, el Centre national d'études cathares, renomenat més tard com a Centre d'études cathares-René Nelli.
Els seus reculls poètics són d'escriptura densa i temàtica sensual, recuperen la tradició mística i eroticopoètica dels trobadors. Posteriorment es dedicà a la prosa i al teatre.

## Obres
### En occità

* Entre l'espèr e l'abséncia (1942)
* Arma de vertat (1952)
* Vespèr e la luna dels fraisses (1962)
* Beatrís de Planissòlas (1972) (teatre)
* Istòri secrèto dóu Lengadò (1978)

### En francès

* Le Languedoc et le Comté de Foix, le Roussillon, Paris, Gallimard, 1958
* Écritures cathares. La Cène secrète : Le Livre des deux principes : Traité cathare : Le Rituel occitan : Le Rituel latin : textes précathares et cathares présentés, traduits et commentés avec une introduction sur les origines et l'esprit du catharisme, 1959 (Monaco, éd. du Rocher, 1994 : recull de texts càtars)
* L'érotique des troubadours, Toulouse, Privat, 1963
* Le Roman de Flamenca, un art d'aimer occitanien au XIIIe siècle, Toulouse, Institut d'études occitanes, 1966
* Le musée du Catharisme, Toulouse, Privat, 1966
* Dictionnaire des hérésies et des mouvements hétérodoxes ou indépendants apparus dans le midi de la France depuis l'établissement du christianisme, Toulouse, Privat, 1968.
* La vie quotidienne des Cathares du Languedoc au XIIIe siècle, Paris, Hachette, 1969.
* Des Cathares du Languedoc au XIIIe siècle, Paris, Hachette, 1969.
* Les Cathares, Marabout université, 1972.
* La philosophie du catharisme, Paris, Payot, 1975.
* Le Phénomène cathare - perspectives philosophiques et morales, Toulouse, Privat, 1988.
* Les Grands arcanes de l'hermétisme occidental, Monaco, éd. du Rocher, 1991.

## Referències

* 1 2 Calin, William. Minority Literatures and Modernism: Scots, Breton, and Occitan, 1920-1990. Toronto: University of Toronto Press, 2000, p. 181, 200. ISBN 978-0802083654 [Consulta: 17 maig 2015].
* ↑ «René Nelli». BABELIO. [Consulta: 17 maig 2015].
* ↑ «Un fondateur : René Nelli». Centre d'Etudes Cathares - René Nelli. [Consulta: 17 maig 2015].